CHAYO กำไรสดใส
CHAYO มีการรายงานผลการดำเนินงานไตรมาส 1 สิ้นสุดวันที่ 31 มีนาคม 2564 พบว่ามีรายได้รวมขยับขึ้นมาอยู่ที่ 176.44 ล้านบาท จากงวดเดียวกันของปีก่อน 110.79 ล้านบาท
CHAYO มีการรายงานผลการดำเนินงานไตรมาส 1 สิ้นสุดวันที่ 31 มีนาคม 2564 พบว่ามีรายได้รวมขยับขึ้นมาอยู่ที่ 176.44 ล้านบาท จากงวดเดียวกันของปีก่อน 110.79 ล้านบาท
15 พ.ค. 2564

คุณค่าบริษัท
บริษัท ชโย กรุ๊ป จำกัด (มหาชน) หรือ CHAYO มีการรายงานผลการดำเนินงานไตรมาส 1 สิ้นสุดวันที่ 31 มีนาคม 2564 พบว่ามีรายได้รวมขยับขึ้นมาอยู่ที่ 176.44 ล้านบาท จากงวดเดียวกันของปีก่อน 110.79 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 64.47 ล้านบาท หรือ 0.912 บาทต่อหุ้น จากงวดเดียวกันของปีก่อน 36.99 ล้านบาท หรือ 0.053 บาทต่อหุ้น
สำหรับผลการดำเนินเงินเติบโตโดดเด่น สาเหตุส่วนใหญ่ของการเพิ่มของกำไรสุทธิที่มาจากการเพิ่มขึ้นของรายได้ดอกเบี้ยหรือรายได้จากเงินให้สินเชื่อด้วยคุณภาพ
อย่างไรก็ตาม เมื่อผลการดำเนินงานไตรมาส 1/2564 ออกมาสดใสแล้ว ส่งผลให้ทางนักวิเคราะห์ บล.เคทีบีเอสที มีการประมาณการกำไรสุทธิทั้งปี 2564 อยู่ที่ 249 ล้านบาท เพิ่มขึ้น 60% จากงวดเดียวกันของปีก่อนมีกำไรอยู่ที่ 155.35 ล้านบาท โดยคาดว่าหนุนโดยการลงทุนซื้อหนี้เสียมาบริหารเพิ่มขึ้นอย่างต่อเนื่อง ผ่านบริษัท และ Chayo JV คาดเงินลงทุนในหนี้เสียปี 2564 จะขยายตัวเพิ่มขึ้น 77% จากงวดเดียวกันของปีก่อน
ขณะเดียวกัน ประเมินว่าบริษัทจะมีแหล่งเงินทุนที่เพียงพอต่อการซื้อหนี้เสียมาบริหารที่สูงในระยะยาว โดยจากการใช้สิทธิ CHAYO-W1 และ CHAYO-W2 ในปี 2564-2566 ที่ทำให้บริษัทมีเงินเพิ่มขึ้น 3.8 พันล้านบาท และ Interest bearing debt/E (IBD/E) ที่อยู่ในระดับต่ำที่ 0.4 เท่า (เทียบ covenant ที่ 2.5 เท่า)
นอกจากนี้ ประเมินว่าสถาบันการเงินต่าง ๆ จะทยอยออกจำหน่ายหนี้เสียออกมาในช่วง 1-2 ปีนี้สูงจากระดับ NPLs ในระบบที่ปรับตัวสูงขึ้น และคาดว่าบริษัทจะเพิ่มสัดส่วนการซื้อหนี้เสีย unsecured loan เพิ่มขึ้น เพื่อให้บริษัทมี cash collection ที่มั่นคงในระยะยาว
ดังนั้น ประเมินว่าผลการดำเนินงานในระยะยาวของบริษัทจะขยายตัวต่อเนื่องในปี 2564-2567 ค่า EPS CAGR +32% หนุนโดยฐานเงินทุนที่อยู่ในระดับสูง และเพียงพอต่อการซื้อหนี้เสียมาบริหารเพิ่มขึ้นในช่วงที่มีอุปทานหนี้เสียในอุตสาหกรรมที่จะขายออกมาสูงและต่อเนื่อง
โดยยังคงแนะนำ “ซื้อ” ราคาเป้าหมาย 18.00 บาท อิง P/BV ปี 2564 ที่ 5.7 เท่า
…
ผู้ถือหุ้นรายใหญ่
รายชื่อกรรมการ